Veus femenines amb música de violí i del piano de Begonya, protagonistes d'un concert pel Dia Internacional de la Dona
01 de març 2017

​El cor femení A cau d’orella protagonitzarà un concert gratuït a violí i a piano, el dissabte 4 de març a les 19.30 h en el Teatre de Begonya (carrer Progrés, 38) dins dels actes en commemoració del 8 de Març, Dia Internacional de la Dona. Amb aforament limitat, este concert forma part, a més, d'una sèrie de concerts gratuïts per a posar en valor el piano de Begonya, patrimoni cultural de la ciutat.

A cau d’orella presenta un programa amb música escrita per a cor de veus blanques i de dona. Amb este concert **“volem mostrar al públic la gran riquesa diferencial que les veus de les dones aporten al món de la música”**, com afirmen. A més, afigen que els cors femenins, **“tan maltractats per l'esdevenir històric, es troben actualment en un moment d'auge amb noves editorials, festivals i associacions que es dediquen en exclusiva a la promoció de la música coral especialment escrita per a dones”.**

Sota la direcció de Mónica Perales, la violinista Anabel García del Castillo musicalitzarà el concert. Filla del mestre E. García Asensio, esta violinista ha actuat com a solista en prestigioses orquestres i ha sigut guardonada amb el premi _El Ojo Crítico_ de RNE. També ha impartit cursos, desenvolupant una gran activitat com a docent, i ha gravat discos com a solista i com a integrant de grups de càmera. Junt a García estarà Carlos Apellániz qui tocarà el piano de Begonya en el segon concert d'este instrument després que el 14 de gener s'estrenara el cicle _Recuperació del Patrimoni Musical_ (#PianoBegonya).

![](/media/f0rnyhz5/98-acaudorella_cartel.jpg)  
  

*   [](http://www.facebook.com/sharer.php?u=https://aytosagunto.es/va/actualitat/veus-femenines-amb-musica-de-violi-i-del-piano-de-begonya-protagonistes-d-un-concert-pel-dia-internacional-de-la-dona/ "Facebook")
*   [](http://twitter.com/share?url=https://aytosagunto.es/va/actualitat/veus-femenines-amb-musica-de-violi-i-del-piano-de-begonya-protagonistes-d-un-concert-pel-dia-internacional-de-la-dona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/veus-femenines-amb-musica-de-violi-i-del-piano-de-begonya-protagonistes-d-un-concert-pel-dia-internacional-de-la-dona/ "Linked In")
*   [](mailto:?body=https://aytosagunto.es/va/actualitat/veus-femenines-amb-musica-de-violi-i-del-piano-de-begonya-protagonistes-d-un-concert-pel-dia-internacional-de-la-dona/)